

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA ŽUPA DUBROVAČKA

OPĆINSKO VIJEĆE

KLASA: 550-01/23-01/02

URBROJ: 2117-8-02-25-3

Srebreno, 25. ožujka 2025.

Na temelju članka 289. stavka 7. Zakona o socijalnoj skrbi (''Narodne novine'', broj 18/22, 46/22, 119/22, 71/23) i članka 34. Statuta Općine Župe dubrovačke (''Službeni glasnik Općine Župe dubrovačke'', broj 8/09, 6/13, 3/18, 4/20, 6/20-pročišćeni tekst, 5/21, 9/21 – pročišćeni tekst) Općinsko vijeće Općine Župa dubrovačka, na 25. sjednici održanoj dana 25. ožujka 2025., donijelo je

**ODLUKU O IZMJENAMA I DOPUNAMA**

**Odluke o socijalnoj skrbi**

Članak 1.

U Odluci o socijalnoj skrbi (''Službeni glasnik Općine Župa dubrovačka'', broj 24/23) naziv ustanove: “Centar za socijalnu skrb„ mijenja se i glasi: „Zavod za socijalni rad“ u odgovarajućem padežu.

Članak 2.

U članku 14. stavak 4., alineja 1. mijenja se i glasi: „- pomoć ostvarena na osnovu prava Zavoda za socijalni rad “

Članak 3.

U članku 20. stavak 3. se briše i dodaje se novi stavak koji glasi: “Pravo na stalnu novčanu pomoću iznosu od 60,00 eura mjesečno ostvaruju korisnici prava na inkluzivni dodatak koji na Zavodu za socijalni rad ostvaruju prvu i drugu razinu potpore.

Pravo na stalnu novčanu pomoću iznosu od 30,00 eura mjesečno ostvaruju korisnici prava na inkluzivni dodatak koji na Zavodu za socijalni rad ostvaruju treću razinu potpore.“

Članak 4.

U članku 25., stavak 2. alineja 2. mijenja se i glasi: „-osobe koje se vode na Zavodu za socijalni rad kao korisnici inkluzivnog dodatka“.

Članak 5.

Sve ostale nespomenute odredbe Odluke o socijalnoj skrbi (''Službeni glasnik Općine Župa dubrovačka'', broj 24/23) ostaju nepromijenjene i primjenjuju se u cijelosti.

Članak 6.

Ova Odluka stupa na snagu prvog dana od dana objave u ''Službenom glasniku Općine Župa dubrovačka''.

Predsjednik Općinskog vijeća

Marko Kriste

O b r a z l o ž e n j e

Stupanjem na snagu Zakona o inkluzivnom dodatku bilo je potrebno izvršiti usklađivanje odredbi Odluke o socijalnoj skrbi Općine Župa dubrovačka s odredbama novog Zakona.

Odlukom o socijalnoj skrbi  utvrđena su prava  iz socijalne skrbi koja osigurava Općina Župa dubrovačka propisana Zakonom o socijalnoj skrbi, te prava iznad standarda, uvjeti i način ostvarivanja, korisnici te postupak za ostvarivanje tih prava.

Člankom 289. Zakona o socijalnoj skrbi  („Narodne novine“ broj 18/22, 46/22,119/22,71/23 i 156/23) propisano je da  su jedinice lokalne i područne (regionalne) samouprave dužne  osigurati sredstva za obavljanje djelatnosti socijalne skrbi sukladno ovom Zakonu i zakonima kojima se uređuje financiranje jedinica lokalne i područne (regionalne) samouprave, u skladu sa socijalnim planom i mrežom socijalnih usluga na svom području.

Jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.

Stupanjem na snagu Zakona o inkluzivnom dodatku (NN 126/23), pravo na osobnu invalidninu i tuđu pomoć i njegu koji su se prethodno ostvarivali temeljem Zakona o socijalnoj skrbi sada su objedinjeni u jedinstveno pravo na inkluzivni dodatak.

Korisnici prve, druge i treće razine potpore  su osobe s najtežim stupnjem oštećenja te će se tim korisnicima nastaviti isplaćivati mjesečni dodatak.

Stupanjem na snagu Zakona o inkluzivnom dodatku bilo je potrebno izvršiti usklađivanje odredbi Odluke o socijalnoj skrb Općine Župa dubrovačka s odredbama novog Zakona..

Financijska sredstva za primjenu ove Odluke osigurana su u Proračunu Općine Župa dubrovačka za 2025. godinu.